Jade Goody

Jade Cerisa Lorraine Goody (født 5. juni 1981 i Bermondsey i London, død 22. mars 2009  i Upshire i Essex) var en britisk kjendis og tidligere tannlegeassistent.  Hun ble kjent under den britiske Big Brother serien i 2002, en opptreden som førte til at hun fikk egne TV-programmer.  

I januar 2007 var hun deltaker i kjendisens Big Brother. Her ble hun ble anklaget for rasistisk mobbing mot den indiske skuespillerinnen Shilpa Shetty.  Hun uttalte bl.a. «Falske Shetty trenger en dag i slummen. Gå til ditt eget miljø og til folkene som ser opp til deg og vær ekte». Dette førte til at hun ble kastet ut av showet. Hun har senere beklaget sin oppførsel. Goodys egen farfar var en karibisk, svart mann som kom til England tidlig på 1960-tallet, og ifølge Goodys far ble Goody selv mobbet som barn for sine afrikanske ansiktstrekk med flat nese og brede lepper.http://www.dailymail.co.uk/tvshowbiz/article-430263/Jade-black-roots-Grandpa-Winston.html

I august 2008 hun dukket opp i den indiske versjonen av Big Brother, Bigg Boss, men hun måtte trekke seg tidlig fra showet da det ble oppdaget at hun hadde livmorkreft. Hun giftet seg med Jack Tweed 22. februar 2009. Da hun giftet seg visste hun at hun hadde svært kort tid igjen av livet. Hun døde den 22. mars 2009. Hun etterlot seg sønnene  Bobby og Freddy.

Før sin død, i desember 2008, utga hun sin egen selvbiografi «Catch a falling star».

 Referanser 

 Eksterne lenker 


  Obituary (nekrolog) i The Economist 28. mars 2009

Kategori:Personer fra London
Kategori:Britiske TV-personligheter